16.6.2022 г.
BG
Официален вестник на Европейския съюз
C 233/31
Обяснителни бележки към Комбинираната номенклатура на Европейския съюз (2022/C 233/08)
В съответствие с член 9, параграф 1, буква а) от Регламент (ЕИО) No 2658/87 на Съвета (1) Обяснителните бележки към Комбинираната номенклатура на Европейския съюз (2) се изменят, както следва: На стр. 405 се добавя следната обяснителна бележка: „9405 31 00 както и Светлинни нишки от видовете, използвани за коледни елхи 9405 39 00 Тези подпозиции включват светлинни нишки/светлинни вериги от видовете, използвани за коледни елхи.
Обективните характеристики на тези артикули, като например дължината на веригата, видът на светлините, разстоянието между лампите, формата на „осветителните крушки“ (стандартни или имащи отношение към коледния сезон), лесното манипулиране за поставянето им на коледната елха, показват, че те са предназначени главно/основно за украсяване на коледна елха чрез осветление.
„Осветителните крушки“, имащи отношение към Коледа, могат да имат формата на снежинки, звезди или ледени висулки или други изображения от зимния сезон; не е необходима връзка, основана на дългогодишни традиции.
Примери за изделия, които следва да бъдат класирани в подпозиции 9405 31 00 и 9405 39 00 като „светлинни нишки от видовете, използвани за коледни елхи“:
Светлинна мрежа, състояща се от тъмнозелени електрически кабели и 160 прозрачни минилампи с нажежаема жичка (1,5 V/0,5 W), съединени така, че да образуват мрежа с размери 320 × 150 cm.
Размерът на мрежата дава възможност тя лесно да бъде поставяна върху новогодишната елха.
Поради цвета на кабелите и благодарение на отделните отвори с размери 19 × 19 cm, които позволяват мрежата да бъде издърпвана по близо до ствола на елхата през връхчетата на клоните, при запалени лампи кабелите и лампите не се виждат, тъй като светлината идва измежду клоните на елхата, и така се осигурява равномерен декоративен ефект.
Светлинна верига с дължина 55 m, състояща се от електрически кабел, включващ 240 минилампи с нажежаема жичка (2,5 V/0,25W).
Разстоянието между лампите е 21 cm.
Светлинната верига е предвидена за употреба на открито и на закрито.
(1) Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (OВ L 256, 7.9.1987 г., стр. 1).
(2) ОВ С 119, 29.3.2019 г., стр. 1.